หอสมุด มธ. ประกาศผลประกวดภาพถ่าย หัวข้อ Library in my mind
 ,สำนักหอสมุด มหาวิทยาลัยธรรมศาสตร์ ประกาศผลการแข่งขันโครงการประกวดภาพถ่ายสำนักหอสมุดในหัวข้อ Library in my mind ได้ผู้ชนะจำนวน 8 ราย จากผู้ส่งผลงานเข้าประกวดทั้งสิ้น 47 ผลงาน รางวัลชนะเลิศรับทุนการศึกษา 6,000 บาท รองชนะเลิศอันดับ 1 รับทุนการศึกษา 3,000 บาท รองชนะเลิศอันดับ 2 รับทุนการศึกษา 2,000 บาท และรางวัลชมเชย รางวัลละ 1,000 บาท พร้อมรางวัลพิเศษสำหรับผู้ร่วมโหวตภาพถ่าย 10 รางวัล เป็น Gift Voucher มูลค่า 300 บาท จากศูนย์หนังสือมหาวิทยาลัยธรรมศาสตร์, ,ตามที่คณะกรรมการดำเนินโครงการประกวดภาพถ่าย สำนักหอสมุดได้จัดกิจกรรมประกวดภาพถ่ายในหัวข้อ Library in my mind โดย เปิดรับผลงานและจัดนิทรรศการภาพถ่ายมาตั้งแต่เดือนตุลาคม 2558 เป็นต้นมา จนถึงวันนี้ คณะกรรมการตัดสินการประกวดภาพถ่ายได้พิจารณาและตัดสินรางวัลเป็นที่เรียบร้อยแล้ว จึงขอประกาศรายชื่อผู้ที่ได้รับรางวัล ดังนี้ ,รางวัลที่ 1 มี 1 รางวัลๆ ละ 6,000 บาท ได้แก่ หมายเลขภาพ 006 ชื่อผลงาน แม่โดมแม่แห่งปัญญา เจ้าของผลงาน คือ นายสมเกียรติ ภูมิศิริไพบูลย์ รางวัลรองชนะเลิศอันดับที่ 1 มี 2 รางวัลๆ ละ 3,000 บาท ได้แก่ 1. หมายเลขภาพ 010 ชื่อผลงาน Just Open เจ้าของผลงาน คือ นายพิสุทธิ์ อัศวธนบดี 2. หมายเลขภาพ 033 ชื่อผลงาน Color in the dark เจ้าของผลงาน คือ นางสาวพรดา รัตนานนท์ รางวัลรองชนะเลิศอันดับที่ 2 มี 1 รางวัลๆ ละ 2,000 บาท ได้แก่ หมายเลขภาพ 002 ชื่อภาพ Every book has its own mind เจ้าของผลงานคือ ร้อยตรีนรา ถิ่นนัยธร รางวัลชมเชย มี 3 รางวัลๆ ละ 1,000 บาท ได้แก่ หมายเลขภาพ 012 ชื่อผลงาน Modern Library เจ้าของผลงาน คือ นางสาวชฎารัตน์ สายบุตร 1. หมายเลขภาพ 023 ชื่อผลงาน ประทับใจ (Memory) เจ้าของผลงานคือ นายการ สัมฤทธิ์กุลชัย 2. หมายเลขภาพ 047 ชื่อผลงาน ความรู้หลากหลาย เจ้าของผลงาน คือ นางสาวพรรณราย เกกีงาม รางวัลภาพยอดนิยม มี 1 รางวัลๆ ละ 2,500 บาท ได้แก่ หมายเลขภาพ 018 ชื่อผลงาน MEMORY-ความทรงจำ เจ้าของผลงานคือ นายสัณหกช เทพโยธิน, ,สำหรับแรงบันดาลใจในการสร้างสรรค์ผลงานของผู้ที่ได้รับรางวัลที่ 1 ภายใต้ชื่อผลงาน แม่โดมแม่แห่งปัญญา คือ นายสมเกียรติ ภูมิศิริไพบูลย์ มีดีกรีเป็นถึงอาจารย์สอนศิลปะ และช่างภาพอิสระ ได้เล่าว่า หัวข้อ การประกวดถ่ายภาพนับว่าเป็นการท้าทาย เนื่องจากเป็นการถ่ายทอดมุมมองของช่างภาพถึงเนื้อหาห้องสมุดภายใต้ความทรงจำ รวมทั้งมีส่วนร่วมให้เห็นถึงแหล่งให้ความรู้แก่นักศึกษา และถ่ายทอดรูปแบบสถาปัตยกรรมที่มีเอกลักษณ์เฉพาะตัวของโดมธรรมศาสตร์, ,นอกจากนี้ ยังมีรางวัลพิเศษสำหรับผู้ร่วมโหวตภาพถ่าย 10 รางวัล เป็น Gift Voucher มูลค่า 300 บาท จากศูนย์หนังสือมหาวิทยาลัยธรรมศาสตร์ ได้แก่ 1. คุณรัชนีกร บุญสมบัติ 2. คุณสุวิมล โภชนา 3. คุณปณชัย สงชัยรัตนะ 4. คุณรังสรรค์ วังน้ำเย็น 5. คุณฉัตรพร เทพพิทักษ์ 6. คุณธนะปิติ ธิป๋า 7. คุณเกวลิน ชมเรณู 8. คุณปาริฉัตร หนูส่ง 9. คุณอรพิณ เกกีงาม และ 10. คุณปวีณา ภานุศุภวิมล, ,ทั้งนี้ ขอให้ผู้ที่ได้รับรางวัลตามรายชื่อข้างต้น ติดต่อกลับเจ้าหน้าที่ สำนักหอสมุด มหาวิทยาลัยธรรมศาสตร์ โทร. 02 613 3506 ในวันและเวลาราชการ เพื่อขอรับรางวัลได้ตั้งแต่บัดนี้–15 กุมภาพันธ์ 2559, ,สำหรับผลงานของผู้ส่งเข้าประกวดทั้งหมด สำนักหอสมุด ได้รวบรวมและจัดทำเป็น Gallery ประชาสัมพันธ์ที่หน้าเว็บไซต์ ,สำนักหอสมุด มหาวิทยาลัยธรรมศาสตร์, พร้อมกันนี้จะได้นำภาพดังกล่าวเพื่อใช้ประโยชน์และประชาสัมพันธ์กิจกรรมของสำนักหอสมุดต่อไป.
สำนักหอสมุด มหาวิทยาลัยธรรมศาสตร์ ประกาศผลการแข่งขันโครงการประกวดภาพถ่ายสำนักหอสมุดในหัวข้อ Library in my mind โดยได้ผู้ชนะ 8 ราย รางวัลที่ 1 คือผลงาน แม่โดมแม่แห่งปัญญา โดย นายสมเกียรติ ภูมิศิริไพบูลย์ ช่างภาพอิสระ
สำนักหอสมุด มหาวิทยาลัยธรรมศาสตร์,หอสมุด มธ.,ประกวดภาพถ่าย,Library in my mind,การถ่ายภาพ,แม่โดม...แม่แห่งปัญญา,สมเกียรติ ภูมิศิริไพบูลย์,แม่โดม,โดมธรรมศาสตร์,ข่าวการศึกษา,ข่าว,ไทยรัฐออนไลน์